b'\n_START_ARTICLE_\nHabarovskin sotarikosoikeudenk\xc3\xa4ynti\n_START_PARAGRAPH_\nHabarovskin sotarikosoikeudenk\xc3\xa4ynti k\xc3\xa4ytiin Habarovskissa 25. joulukuuta \xe2\x80\x93 31. joulukuuta 1949 Japanin Kwantungin armeijan upseereita vastaan, jotka olivat valmistaneet ja k\xc3\xa4ytt\xc3\xa4neet toisen maailmansodan aikana biologisia aseita._NEWLINE_Tuomiot jaettiin 1. tammikuuta 1950. Kaikki tuomitut palautettiin Japaniin 1956. Sin\xc3\xa4 vuonna Neuvostoliitto ja Japani solmivat perussopimuksen diplomaattisuhteiden avaamiseksi. Rauhansopimusta ei voitu tehd\xc3\xa4 Kuriilien saariin liittyv\xc3\xa4n avoimen kysymyksen vuoksi._NEWLINE_Tuomioiden arveltiin olevan lievi\xc3\xa4 siksi, ett\xc3\xa4 syytettyjen ep\xc3\xa4ill\xc3\xa4\xc3\xa4n toimittaneen yksikk\xc3\xb6 731:n tutkimustuloksia my\xc3\xb6s neuvostoliittolaisille. Yhdysvaltalaisten tiedet\xc3\xa4\xc3\xa4n saaneen tietoja japanilaisten kiinalaisilla tekemien ihmiskokeiden tuloksista.'